cyanic-selkie/wikianc huggingface dataset:
Կալտանիսետա (գավառ)
Աշխարհագրություն
Գավառի տարածքում կան արգելոցներ. Բիվերե դի Ջելա, Լագո Սֆոնդատո, Կոնտրադա Սկալերի, Մոնտե Կապադարսո և Վալե դել Իմերա Մերիդիոնելե, Սուգերետա դի Նիշեմի, Լագո Սոպրանո, Մոնտե Կոնկա։
Գավառի հյուսիսային շրջանում ամբողջ տարվա ընթացքում բավականին ցածր ջերմաստիճան է գրանցվում, քան կղզու մնացած վայրերում։ Մառախուղը, և ավելի հազվադեպ կարկուտն ու ձյունը ձևավորում են կարճ և ցրտաշունչ ձմեռ։ Տարվա ընթացքում ամենացածր ջերմաստիճանը ձմռանը լինում է 0-3 °С, իսկ ամռանը 15-20 °C: Ամենաբարձր ջերմաստիճանը ամռանը հասնում է 40-45 °C-ի, սակայն մշտական քամու պատճառով խոնավությունը բացակայում է։
Գավառի հյուսիսային հատվածում իշխող ցամաքային կլիման աստիճանաբար հարավում վերածվում է խոնավ տաք կլիմայի, որտեղ ջերմաստիճանը ամբողջ տարվա ընթացքում շատ բարձր է։ Միջին ջերմաստիճանը ամռանը 25 °C է, իսկ ձմռանը` 10 °C: Գավառի հյուսիսային և հարավային մարզերի էական տարբերությունը տեղումների քանակի մեջ է. հյուսիսային մարզում 700 մմ ( մայրաքաղաքում 500 մմ), իսկ հարավային մարզում 400 մմ, որը հաճախ տուժում է երկարատև երաշտներից։ Այստեղ նույնպես հաճախակի մառախուղներ են լինում։
Պատմություն
Կալտանիսետա գավառի հնագույն բնակիչները եղել են սիկանները, որոնք զբաղեցրել են գավառի հյուսիսային (լեռնային) հատվածը և սիկուլները, որոնք զբաղեցրել են հարավային (առափնյա) հատվածը։ Մ.թ.ա VII դ-ից սկսած տեղի առափնյա գոտում հայտնվել են հին հույների գաղութները։ Հետագայում այդ տարածքը հաջորդաբար եղել է Կարթագենի, Հին Հռոմի, Բյուզանդիայի, Արաբական խալիֆայության և վերջապես անկախ մեծ կոմսության, իսկ հետո Սիցիլիայի թագավորության տիրապետության տակ։
Կալտանիսետա գավառը ձևավորվել է 1816 թվականին։ Բուրբոն Սիցիլիացու դինաստիայի կառավարման ժամանակ գավառի պատմությունը սերտորեն կապված է եղել ծծմբի հանքավայրերի առաջացման հետ, որի արդյունահանման հանքերում աշխատել են տեղի բոլոր մեծահասակները և անգամ երեխաները։
Սարդինիայի թագավորության կողմից Սիցիլիայի թագավորության նվաճումից և նրան Իտալիայի միացյալ թագավորության կազմի մեջ ներառելուց հետո, 1876-1878 թվականներին Վիտորիո Էմանուելե գավառում կառուցվել է երկաթուղի, որի ճյուղերն են Կալտանիսետա-Կատանիա-Կանիկատի և Կանիկատի-Լիկատա երկաթուղային ուղիները։
1926 թվականին գավառի տարածքի 50 %-ը անցել է նոր կազմավորվող գավառներին` Էնային (40 %) և Ռագուզային (10 %): 1986 թվականին Կալտանիսետան ունեցել է տեղական գավառի աստիճան
Արտաքին հղումներ
Կատեգորիա:Իտալիայի գավառներ Կատեգորիա:Սիցիլիա
Black Tide
Black Tide, ամերիկական ռոք խումբ, Մայամի Ֆլորիդայից։
Իվան Ժիդկով
Իվան Ժիդկով (Жидков Иван Алексеевич, ), թատրոնի և կինոյի ռուս դերասան, հեռուստահաղորդավար։
Կենսագրություն
Իվան Ժիդկովը ծնվել է Սվերդլովսկում (այժմ` Եկատերինբուրգ)։
2004 թվականին ավարտել է Մոսկվայի գեղարվեստական թատրոնի դպրոց-ստուդիան (Եվգենի Կամենկովիչի մոտ)։
2004 թվականից մինչ 2007 թվականը սովորել է Մոսկվայի թատրոն-ստուդիայում՝ Օլեգ Տաբակովի ղեկավարությամբ (դեբյուտը՝ Պետրոսի դերում, Մաքսիմ Գորկիի ստեղծագործության հիման վրա «Վերջինը» ներկայացման մեջ) և Մոսկվայի Անտոն Չեխովի անվան գեղարվեստական թատրոնում (դեբյուտը՝ Դմիտրիի դերում «Յու» ներկայացման մեջ, որը հիմնված է Օլգա Մուխինիի պիեսի վրա)։
Հեռուստատեսային աշխատանք
2011 թվականի նոյեմբերի 28-ից մինչև դեկտեմբերի 29-ը  եղել է 20-սերիալից բաղկացած «Ճակատային Մոսկվա. Հաղթանակի պատմություն» վավերագրական սերիալի հաղորդավարը, որը հեռարձակվում էր « Զվեզդա » հեռուստաալիքով։
Արտաքին հղումներ
Կատեգորիա:Ռուս դերասաններ Կատեգորիա:Ռուսաստանի հեռուստատեսության դերասաններ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:Ռուս հաղորդավարներ
Մի անգամ Հոլիվուդում (ֆիլմ, 2008)
«Մի անգամ Հոլիվուդում» (What Just Happened), ռեժիսոր Բարի Լևինսոնի ֆիլմը, որը ստեղծվել է կատակերգության, դրամայի և երգիծանքի ժանրերի խառնուրդով։ Ֆիլմը ցուցադրվել է Կաննի կինոփառատոնում, 2008 թվականի մայիսի 25-ին ։
Սյուժե
Մոնտաժը ավարտվել է։ Ֆիլմի անձնակազմը թռչում է Կանն։ Ֆիլմի մրցակցային դիտման ընթացքում պարզվել է, որ ռեժիսորը յուրովի է հասկացել եզրափակիչը վերականգնելու անհրաժեշտությունը։ Չհայտնելով Բենին, նա ոչ միայն սպանել է Փենին և նրա շանըը ֆիլմի վերջին րոպեին, նա նրանց սպանել է երկար և մանրամասն։ Կինոթատրոնում սուլում են, ինչ-որ մեկը հեռանում է դիտումից, ինչ-որ մեկը ծափահարում է։ Ամեն դեպքում, պարգևների մասին խոսք լինել չի կարող։ Ամերիկա վերադառնալուց հետո Բենը մասնակցում է փայլուն ամսագրի նկարահանումներին` «Հոլիվուդի 30 լավագույն ռեժիսորները» նախագծի շրջանակներում։ Հրատարակիչները քաջատեղյակ են Կաննում Բենի անհաջողության մանրամասներին։ Նրանք նրբորեն տեղափոխում են այն կինոկենտրոնի խմբային կազմի կենտրոնից ՝ լուսանկարների եզրին ավելի մոտ։
Հետգրությունից հայտնի է դառնում, որ «Վայրագ» -ը մեծ առևտրային հաջողություններ է ունեցել վարձույթում, որ Ջերեմի Բրունելին բռնել են թմրանյութերի ապօրինի շրջանառության համար և ուղարկել են հարկադիր բուժման. որ Սքոթ Սոլոմոնը ընկճախտի մեջ է, սկսել է խմել, բայց մնացել է Բենի նախկին կնոջ հետ։ Հոլիվուդում միշտ ինչ-որ բան է պատահում։
Դեն Էյքրոյդ
Դենիել Էդվարդ «Դեն» Էյքրոյդ (Daniel Edward "Dan" Aykroyd, ), կանադա-ամերիկացի դերասան, ռեժիսոր, կատակերգու, սցենարիստ։
Կենսագրություն
Ծնվել է 1952 թվականի հուլիսի 1-ին, Կանադայի Օտտավա քաղաքում։ 1969 թվականին ընդունել է Օտտավայի կարլտոնի համալսարան։ 1994 թվականին ստացել է պատվավոր դոկտորի կոչում։
2007 թվականին ստեղծել է «Crystal Head» օղու ապրանքանիշը։
Հղումներ
Կատեգորիա:Ամերիկացի դերասաններ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկացիներ իռլանդական ծագմամբ Կատեգորիա:Կանադացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի ռեժիսորներ Կատեգորիա:Ամերիկացի կատակերգուներ Կատեգորիա:Ամերիկացի հեռուստատեսային դերասաններ Կատեգորիա:«Էմմի» մրցանակի դափնեկիրներ
Մարկ Անտոկոլսկի
Մարկ Մատվեևիչ Անտոկոլսկի (Марк Матвеевич Антокольский, ), ռուս, քանդակագործ։
Կենսագրություն
Ծնվել է հոկտեմբերի 21 (նոյեմբերի 2)–ին, Վիլնյուսում, հրեա պանդոկապանի ընտանիքում։ Սովորել է Պետերբուրգի Գեղարվեստի ակադեմիայում (1862-1868 թվականներ), Ն. Ս. Պիմենովի մոտ։ 1871 թվականից՝ Գեղարվեստի ակադեմիայի ակադեմիկոս։ Որպես ինքնակալության մերկացում է ընկալվում «Իվան Ահեղ» արձանը (1871 թվական)։
Աշխատանքներ
Ռուսաստանի հեռատես բարեփոխիչի կերպարը Անտոկոլսկին մարմնավորել է «Պետրոս I» արձանում (1872 թվական)։ Կերտել է նաև «Տարեգիր Նեստորը» (1889 թվական), «Երմակ» (1891 թվական) արձանները։
Սենտիմենտալության շեշտեր
Անտոկոլսկիի բարոյա-փիլիսոփայական թեմաներով մի շարք գործերում («Քրիստոսը ժողովրդի դատաստանի առջև», 1874 թվական, «Սպինոզա», 1882 թվական, «Սեֆիստոֆել», 1883 թվական) առկա են սենտիմենտալության որոշ շեշտեր։
Մահացել է հունիսի 26 (հուլիսի 9)–ին, Բադ-Հոմբուրգ-Ֆոր–դեր-Հյոեում (այժմ՝ ԳՖՀ)։
Արտաքին հղումներ
Կատեգորիա:Ռուս քանդակագործներ Կատեգորիա:Հրեա քանդակագործներ Կատեգորիա:20-րդ դարի քանդակագործներ
Նավահանգստում (մուլտֆիլմ)
Նավահանգստում (В порту), խորհրդային երաժշտական մուլտիպլիկացիոն ֆիլմ, որը պատմում է ծովային մեծ նավահանգստի կյանքի մասին։ Ռեժիսոր Ինեսա Կովալևսկայան շարունակել է երաժշտական թեման մուլտիպլիկացիայում։ Նրա «Փոքրիկ նավակ» (1970, ըստ Վլադիմիր Շաինսկու երաժշտության), «Ինչպես կորյունը և կրիան երգ երգեցին» (1974, ըստ Գենադի Գլադկովի երաժշտության) և «Նավահանգստում» (1975, ըստ Մարկ Մինկովի երաժշտության) աշխատանքները մեծ ճանաչում են ձեռք բերել հեռուստատեսության շնորհիվ։
Սյուժե
Մուլտֆիլմի սյուժեն և դրա երգերը հիմնված են հայտնի մանկագիր և բանաստեղծ Սերգեյ Կոզլովի համանուն բանաստեղծության և Օլեգ Անոֆրեևի բանաստեղծությունների վրա։
Տարբեր երկրներից երեխաների մեծ խումբ է ժամանում սևծովյան նավահանգիստ, ովքեր մեկնում էին միջազգային պիոներական «Արտեկ» ճամբար։ Այնտեղ մնացած երկու օտարերկրացիներին դիմավորում են տեղի պատանիները և էքսկուրսիա են կազմակերպում նրանց համար նավահանգստում։
Մուլտֆիլմում հնչել են հետևյալ երգերը` «Մենք այսօր եկանք նավահանգիստ», «Բեռնակիրներ», «Տանկեր», «Փոքրիկ նավակ», «Զբոսանք», «Կռունկավարների երգը», «Փայտակրանավ», «Առյուծի մասին», «Դելֆիններ»։
Շապկինա (գետ)
Շապկինա (Шапкина), գետ Ռուսաստանում, հոսում է Կոմի Հանրապետությունով։ Գետի երկարությունը կազմում է 499 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Բանդունդու (նահանգ)
Բանդունդու (Bandundu), նախկին նահանգ Կոնգոյի Դեմոկրատական Հանրապետությունում, որը գտնվում է երկրի արևմուտքում։ Վարչական կենտրոնը Բանդունդու քաղաքն է։
Պատմություն
1966 թվականին Կվիլու, Կվանգո և Մաի-Նդոմբե նահանգների միաձուլման արդյունքում կազմավորվել է Բանդունդու նահանգը։ 2005 թվականին Սահմանադրության ընդունումից հետո այս երեք նահանգները վերականգնվել են։
Բնակչություն
Նահանգի բնակչությունը կազմում է 5 201 000 մարդ (1998) ։
Նահանգում բնակչությունը ավանդաբար աճեցնում է սորգո։
Ծանոթագրություններ
Կատեգորիա:Կոնգոյի Դեմոկրատական Հանրապետության նահանգներ
Լիլ Բեյբի
Դոմինիք Արմանի Ջոնս (Dominique Armani Jones, ), առավել հայտնի Լիլ Բեյբի (Lil Baby) բեմական անվամբ, ամերիկացի ռեփեր, երգիչ և երգերի հեղինակ։ Նախնական ճանաչման է արժանացել «Perfect Timing» միքսթեյփով։ Հայտնի է նաև «Drip Too Hard», «Yes Indeed», «My Dawg», «Freestyle»,  «Close Friends», «Woah», «Sum 2 Prove» և այլ սինգլներով ։
Վաղ կյանք
Դոմինիք Ջոնսը ծնվել է Ջորջիա նահանգի վարչակենտրոն Ատլանտա քաղաքում ։ Նա 2 տարեկան էր, երբ նրա հայրը հեռացել է ընտանիքից, թողնելով միայնակ մորը իր և կրտսեր եղբոր հետ։ Ջոնսը բազմիցս հայտնվել է դժվարությունների մեջ, ինչի արդյունքում նա տասներորդ դասարանում թողել է միջնակարգ դպրոցը։ Ջոնսը միշտ հարգանքով է վերաբերվել իր շրջանի ավագ տղաներին։ Նրա մայրը և եղբայրները պատմում էին այն մասին, որ նա շատ զբաղված էր, և որ նա միշտ իրարանցում էր և գումար էր ստանում ։
2012 թվականի սկզբին, նրան մեղադրանք է առաջադրվել զենք պահելու համար՝ այն վաճառելու մտադրությամբ։ Նրա նախնական փաստաբանը համոզում էր նրան 2 տարի ժամկետով մեղքի ճանաչման գործարք կնքել, սակայն Ջոնսը հրաժարվել է և նոր փաստաբանի վարձել։ Այս նոր փաստաբանը Ջոնսին նեռգրավել է նրան հատուկ ծրագրում, որօ օգնությամբ նրան կպահեն ընդամենը մեկ տարի ։ Լինելով այս ծրագրում՝ նա վեճի է բռնվել սպիտակամորթ բանտարկյալի հետ ռասայական մեկնաբանությունների պատճառով։ Դրանից հետո Ջոնսի դատավճիռը փոխարինվել է նախնական գործարքով 2 տարով։ Ավելի ուշ՝ 2013 թվականին, նրան մեղադրանք է առաջադրվել մարիխուանա պահելու համար՝ մեկ ունցից պակաս։ Այնուհետև, 2014 թվականին, նրան ևս մեկ մեղադրանք է առաջադրվել մարիխուանա պահելու համար՝ այն վաճառելու մտադրությամբ։ Երկու տարի բանտարկվելուց հետո, նա սկսել է իր ռեփ կարիերան 4PF-ի (4 Pockets Full) և Quality Control Music-ի հետ ։
2016-2018․ Կարիերայի սկիզբ և «Harder Than Ever»
Երկու տարի անց, Lil Baby-ն թողարկել է իր միքսթեյփը՝ «Perfect Timing»-ը։ Նա թողարկել է այդ միքսթեյփը իր գործընկերոջ՝ ռեփեր Young Thug-ի օգնությամբ, ով նույնպես Ատլանտայից էր՝ 4PF (4 Pockets Full), Wolfpack և Quality Control Music լեյբլերում։ Միքսթեյփին մասնակցել են որոշ հայտնի արտիստներ, ինչպիսիք են Lil Yachty-ն, Thug-ը և մի քանի ոչ այդքան հայտնի տեղի արտիստներ։ Չնայած դրան, որ միքսթեյփը քիչ է գովազդվել, այն լավ է ընդունվել և ուշադրություն է ստացել Ատլանտայի ռեփ բեմի ներսում և դրսում։ «Perfect Timing»-ի թողարկումից հետո, նա թողարկել է իր երկրորդ միքսթեյփը՝ «Harder Than Hard»-ը, 2017 թվականի հուլիսի 18-ին։ Միքսթեյփը դարձրել է Baby-ին ավելի հայտնի և բերել է նրան ավելի լայն հռչակ՝ «My Dawg» առաջնային սինգլի աջակցությամբ։ 2017 թվականի հոկտեմբերի 9-ին Baby-ն թողարկել է համագործակցական միքսթեյփ իր մտերիմ ընկերոջ՝ Marlo-ի հետ, «2 The Hard Way» անվանմամբ։ Այս միքսթեյփը այդքան հաջող չէր, ինչքան նախորդները, բայց նույնպես որոշ ուշադրության է արժանացել։ Baby-ն, ի վերջո, սկսել է հայտնի դառնալ զանգվածների մեջ, «Too Hard» միքսթեյփի շնորհիվ, որի գլխավոր սինգլը «Freestyle»-ն էր։ Այն թողարկվել է տեսահոլովակի հետ նրա միքսթեյփում նոյեմբերի 5-ին։ Սինգլի հաջողության շնորհիվ, Baby-ն մեծ ուշադրության է արժանացել։ Այս միքսթեյփը շատ ուժեղ է ազդել Baby-ի հետագա կարիերայի վրա։ 2018 թվականի մայիսին Baby-ն թողարկել է իր առաջին ստուդիական ալբոմը՝ «Harder Than Ever»-ը, որը դեբյուտել է ամերիկյան Billboard 200 չարթի երրորդ հորիզոնականին ։ Ալբոմն աջակցվել է «Southside» և «Yes Indeed» (Դրեյքի հետ) սինգլներով։ Վերջինս զբաղեցրել է Billboard Hot 100 չարթի վեցերորդ հորիզոնականը ։
2018-ներկա․ «Street Gossip», «Street Gossip» և «My Turn»
Այն բանից հետո, երբ նա թողարկել է «Harder Than Ever»-ը, 2018 թվականի հոկտեմբերի 5-ին լույս է տեսել նրա «Drip Harder» համագործակցական միքսթեյփը իր մտերիմ ընկերոջ՝ Gunna-ի հետ։ Միքսթեյփը շատ լավ է ընդունվել։ Այն մի շարք համագործակցություններ է ներառել հայտնի ռեփերների հետ․ «Off White VLONE»՝ Lil Durk-ի և Nav-ի մասնակցությամբ, «My Style»՝ Young Thug-ի մասնակցությամբ և «Never Recover»՝ Դրեյքի հետ։ Միքսթեյփը մի քանի հիթեր է ներառել և Baby-ին լայն հռչակ բերել։ Գլխավոր սինգլը՝ «Drip Too Hard»-ը՝ միայն Baby-ի և Gunna-ի մասնակցությամբ, RIAA-ի կողմից պլատինե է հավաստագրվել ։ Միքսթեյփը թողարկվել է Quality Control, YSL Records և Motown/Capitol լեյբլներում։
2018 թվականի սեպտեմբերին Baby-ն հայտնվել է Adult Swim-ի «FishCenter Live» հեռուստասերիալում ։ 2018 թվականի նոյեմբերին նա թողարկել է իր «Street Gossip» միքսթեյփը, և 2018 թվականի դեկտեմբերին, Baby-ն համագործակցել է Yung Gravy-ի հետ «Alley Oop» սինգլում ։
Նա դեր է կատարել «Որքան բարձր է 2» ֆիլմում՝ 2001 թվականի «Որքան բարձր է» ֆիլմի սիքվելին, որի պրեմիերան կայացել է 2019 թվականի ապրիլի 20-ին MTV-ում ։ 2019 թվականի հունիսի 21-ին Baby-ն և Future-ը թողարկել են «Out the Mud» սինգլը, որը համարվում էր նույնանուն ալբոմի սինգլը, սակայն, Baby-ն դա հերքել է ։ 2019 թվականի նոյեմբերի 8-ին Baby-ն թողարկել է իր սինգլը՝ «Woah»-ը, որպես իր «My Turn» ալբոմի առաջնային սինգլ ։ Նա նաև թողարկել է «Toast Up»-ը նույն օրը Spark the Beat-ի հաղթողներ Ալի Թոմինիքի և Shad on The Beat-ի հետ։ Առաջինի հետ նա նաև հայտնվում է Նեթֆլիքսի «Ռիթմ և հոսք»-ում ։
2019 թվականի նոյեմբերի 15-ին Baby-ն թողարկել է «Քուին և Սլիմ» ֆիլմի համար «Catch the Sun» երգը, որը նույնպես ընդգրկվել է նրա երկրորդ ստուդիական ալբոմում՝ «My Turn»-ում, որպես գովազդային սինգլ։ 2020 թվականի հունվարի 10-ին Baby-ն թողարկել է իր երկրորդ սինգլը՝ «Sum 2 Prove»-ը, իր ալբոմի համար։ «My Turn» ալբոմը թողարկվել է 2020 թվականի փետրվարի 28-ին և դեբյուտել է Billboard 200-ի առաջին հորիզոնականին ։ Ալբոմի առևտրային հաջողությունից հետո, 12 երգեր դրանից ընդգրկվել են Billboard Hot 100 չարթում, ինչը հասցրել է նրա չարթերում ընդգրկված երգերի քանակը 47-ի՝ հավասարեցնելով նրան ռոք աստղ Փրինսի և The Beatles խմբի անդամ Փոլ ՄաքՔարթնիի հետ ։
Կրակոցներ Բիրմինգհեմում
Lil Baby-ի Բիրմինգհեմում համերգի ժամանակ, 2020 թվականի մարտի 8-ին, բեմի անկյունից կրակոցներ են արձակվել, ինչը ստիպել է Baby-ին և լսարանի մեծ մասին փախչել անվտանգության համար։ Թվիթթերում տեսանյութ է հայտնվել, որում ցուցադրվել է միջադեպը, երբ երկու տղամարդ մտել են բեմի կուլսիներ։ Նրանց հայտնվելուց գրեթե անմիջապես հետո հրազենից կրակոցներ են հնչել ։ Հաղորդվում է, որ նրանցից մեկը հիվանդանոց է տեղափոխվել փոխհրաձգությունից հետո ։ Ոստիկանության աշխատակցի խոսքով՝ տուժածի վնասվածքները կյանքին վտանգ են ներկայացնում։ Մինչ օրս ոչ մի կասկածյալ չի ձերբակալվել ։
Անձնական կյանք
2018 թվականին Ջոնսը սկսել է հանդիպել իր նախկին ընկերուհու՝ Ջայդա Չիվսի հետ, և, 2019 թվականի փետրվարի 18-ին նրանք երեխա են ունեցել ։
Ծանոթագրություններ
Կատեգորիա:Ռեփերներ Կատեգորիա:Ամերիկացի ռեփերներ Կատեգորիա:Հիփ հոփ երգեր ըստ ազգության Կատեգորիա:Հիփ հոփ երաժիշտներ Կատեգորիա:Հիփ հոփ գործիչներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի հիփ հոփ երաժիշտներ Կատեգորիա:21-րդ դարի ամերիկացի ռեփերներ
Ալեքսանդրա Պացկևիչ
Ալեքսանդրա Վյաչեսլավովնա Պացկևիչ (Александра Вячеславовна Пацкевич, ), ռուս գեղալողորդուհի, Օլիմպիական խաղերի կրկնակի չեմպիոնուհի (2012 և 2016), աշխարհի 13-ակի և Եվրոպայի քառակի չեմպիոնուհի։ Հանդես է եկել զույգերի, խմբային և համակցված ծրագրերում։
Մարզական կարիերա
Անդորրա լա Վելյայում Ալեքսանդրա Պացկևիչը Ռուսաստանի թիմի կազմում հաղթել է Եվրոպայի չեմպիոնների գավաթի խաղարկության եզրափակչի թիմային ծրագրում։
2009 թվականին Ալեքսանդրա Պացկևիչը Ռուսաստանի գեղալողի հավաքականի կազմում դարձել է աշխարհի երկակի չեմպիոն։ Նախ նա Անժելիկա Տիմանինայի, Աննա Նասեկինայի, Դարյա Կորոբովայի, Ալլա Շիշկինայի, Վիկտորյա Շեստակովիչի, Ելիզավետա Ստեպանովայի և Սոֆյա Վոլկովայի հետ գրավել է առաջին տեղը տեխնիկական ծրագրում, ապա Անաստասիա Դավիդովայի, Նատալյա Իշչենկոյի, Անժելիկա Տիմանինայի, Աննա Նասեկինայի, Դարյա Կորոբովայի, Սվետլանա Ռոմաշինայի և Ալլա Շիշկինայի հետ հաղթել է ազատ ծրագրո ։
2010 թվականի Եվրոպայի առաջնությունում, որ անցկացվել է Բուդապեշտում, Ալեքսանդրա Պացկևիչը նվաճել է երկու ոսկե մեդալ՝ հաղթելով խմբերի և համակցված ծրագրերում ։
2012 թվականին Ալեքսանդրա Պացկևիչը Ռուսաստանի թիմի կազմում դարձել է Լոնդոնի Օլիմպիական խաղերի չեմպիոն։
2013 թվականին Կազանում անցկացվող ամառային Ունիվերսիադայում Ալեքսանդրա Պացկևիչը նվաճել է երկու ոսկե մեդալ՝ հաղթելով խմբերի և համակցված ծրագրերում ։
Նույն թվականին Բարսելոնայում անցկացված աշխարհի առաջնությունում Ալեքսանդրա Պացկևիչը դարձել է աշխարհի չեմպիոն խմբերի ու համակցված մրցություններում  ։
2016 թվականին նույնպես Ռուսաստանի թիմի կազմում Ալեքսանդրա Պացկևիչը նվաճել է իր երկրորդ օլիմպիական ոսկե մեդալը Ռիո դե Ժանեյրոյում անցկացված Օլիմպիական խաղերում։
Ծանոթագրություններ
Կատեգորիա:Ռուս գեղալողորդներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի սպորտի վաստակավոր վարպետներ Կատեգորիա:Ռուս օլիմպիական չեմպիոններ‎ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:2020 թվականի Ամառային օլիմպիական խաղերի չեմպիոններ
Աֆղան աղջիկը
Աֆղան աղջիկը, Շարբաթ Գուլայի (شربت ګله, ) լուսանկարչական դիմանկարը։ Ստեղծվել է 1984 թվականին ամերիկացի ֆոտոլրագրող Սթիվ ՄաքՔերիի կողմից։ Հայտնի է նաև Շարբաթ Բիբի անունով (شربت ګله) ։ 1985 թվականի հունիսին լուսանկարը հայտնվել է «National Geographic» ամսագրի շապիկին։ Լուսանկարում պատկերված է դեռահաս աղջիկ՝ կանաչ աչքերով, կարմիր գլխաշորով, ով ուշադիր նայում է լուսանկարչական ապարատին։ Երկար ժամանակ լուսանկարի բնորդուհու ինքնությունը հստակ հայտնի չէր, մինչև որ 2002 թվականին հաստատվեց, որ նկարում Շարբաթ Գուլան է։ Նա աֆղան կին է, որն Աֆղանական պատերազմի ժամանակ ապրում էր Պակիստանի Նասիր Բաղ փախստականների ճամբարում, որտեղ էլ լուսանկարվել է։
Գուլայի նկարը համեմատվում է Լեոնարդո դա Վինչիի «Մոնա Լիզա» կտավի հետ և կոչվում է «Աֆղան Մոնա Լիզա» ։ Նկարը դարձել է «հեռավոր ճամբարում գտնվող փախստական աղջկա/կնոջ» «խորհրդանշան», որն արժանանում է Արևմտյան դիտողի կարեկցանքին ։
National Geographic
1984 թվականին Գուլան սովորում էր Նասիր Բաղի փախստականների ճամբարի ոչ ֆորմալ դպրոցում։ Աղջկա լուսանկարն արել է «National Geographic Society»-ի լուսանկարիչ Սթիվ ՄաքՔերին «Nikon» տեսախցիկով, սակայն չէր ճշտել աղջկա անունը ։ Լուսանկարի նախնական տպագրությունը կատարվել է վրացական Մարիեթա քաղաքում տեղակայված «Graphic Art Service» ընկերության կողմից։
1985 թվականի հունիսին նկարը «Աֆղան աղջիկը» («Afghan Girl») անվամբ հայտնվեց «National Geographic» ամսագրի շապիկին։ Նկարը, որում աղջկա գլուխը մեղմորեն ծածկված է կարմիր շարֆով, իսկ հայացքը սևեռված է տեսախցիկին, համարվել է ամսագրի պատմության մեջ «ամենաճանաչվող լուսանկարը», իսկ հենց շապիկը՝ ամսագրի ամենահայտնի շապիկներից մեկը ։ «American Photo» ամսագրի նկարագրությամբ լուսանկարը «ուժեղության և հմայքի յուրօրինակ համադրություն է» ։ Նրա կանաչ աչքերը դառնում են մշտական մեկնաբանությունների առարկա ։
1990-ական թվականներին ՄաքՔերին կատարել է աղջկան գտնելու մի քանի անհաջող փորձ ։ 2002 թվականի հունվարին «National Geographic»-ի թիմը մեկեց Աֆղանստան՝ գտնելու լուսանկարի բնորդուհուն։ Իմանալով, որ Նասիր Բաղի ճամբարը շուտով փակվելու է՝ ՄաքՔերին սկսեց հետաքրքրվել այնտեղ մնացած բնակիչներով, և պարզվեց, որ նրանից մեկը ճանաչում է Գուլայի եղբորը և կարող է տեղեկություն ուղարկել նրա հայրենի քաղաք։ Շատ կանայք ի հայտ եկան և ներկայացան իբրև աֆղան հայտնի աղջիկը։ Բացի այդ, 1984 թվականին նկարը ցուցադրելուց հետո բազմաթիվ երիտասարդներ սխալմամբ հավատացնում էին, որ լուսանկարի բնորդուհին իրենց կինն է։
Խումբը կարողացավ գտնել Գուլային Աֆղանստանի մի հեռավոր վայրում, երբ նա արդեն մոտ 30 տարեկան էր։ 1992 թվականին նա փախստականների ճամբարից վերադարձել էր հայրենիք։ Նրա նույնականացումը հաստատել է Ջոն Դոգմանը՝ կիրառելով աչքի ծիածանաթաղանթի ճանաչման տեխնիկան ։ Գուլան հիշել է, որ լուսանկարվել է։ Նրան լուսանկարել էին ընդամենը երեք անգամ։ Գուլան երբեք չէր տեսել աֆղան աղջկա նկարը, մինչև որ 2002 թվականի հունվարին այն ցույց տվեցին նրան։
Շարբաթ Գուլա
Գուլայի ծնողները սպանվել են Աֆղանական պատերազմի ժամանակ։ Այդ ժամանակ աղջիկը շուրջ վեց տարեկան էր և գտնվում էր արևելյան Նանգարհարի՝ իրենց գյուղում։ Իր տատիկի, եղբոր և երեք քույրերի հետ քայլելով Պակիստանի լեռներում՝ 1984 թվականին կանգ էր առել Նասիր Բաղ փախստականների ճամբարում ։
13-16 տարեկանում ամուսնացել է Ռահմաթ Գուլի հետ և 1992 թվականին վերադարձել հայրենի գյուղ։ Մոտ 2012 թվականին ամուսինը մահացել է Հեպատիտ C վիրուսից ։ Գուլան ունի երեք դուստր։ Չորրորդ դուստրը մահացել է մանուկ հասակում։ Նա հույս ուներ, որ իր երեխաները կկարողանան կրթություն ստանալ։ Լինելով հավատարիմ մուսուլման կին՝ Գուլան տատանվում էր հանդիպել ՄաքՔերիի հետ, քանի որ նա ընտանիքի անդամ տղամարդ չէր։ Երբ նրան հարցրել են, թե երբևէ իրեն ապահով զգացել է, նա պատասխանել է. «Ոչ։ Բայց կյանքը Թալիբանի ժամանակ ավելի լավ էր։ Այնտեղ առնվազն խաղաղություն և կարգուկանոն կար»։ Գուլան երբեք չէր տեսել իրեն մանուկ հասակում, մինչև որ «National Geographic»-ի թիմը նրան գտավ։ Երբ նրան հարցրել են, թե ինչպես է փրկվել, պատասխանել է. «Աստծո կամքով» ։
2015 թվականին Պակիստանի տեղական թերթերը հայտնեցին, որ Ազգային տվյալների բազան և գրանցման մարմինը (NADRA) չեղյալ է համարել Շարբաթ Բիբիի և նրա ենթադրյալ երկու որդիների համակարգչային ազգային նույնականացման քարտերը (CNIC)։ Զեկույցների համաձայն՝ ազգային նույնականացման ID քարտերը տրամադրվել են ապօրինի կերպով։ NADRA-ի աղբյուրը մեջբերում է. «Նրանք չեն կարող լինել նրա որդիները, բայց սա տարածված փորձ է աֆղան փախստականների շրջանում, ովքեր փաստաթղթեր ձեռք բերելու նպատակով որպես իրենց երեխաներ՝ նշում են ոչ ազգակից մարդկանց»։ Հարազատները հայտարարել են, որ ընտանիքն ապրում է Պակիստանում, բայց «Մենք մեկնում ենք Պակիստան կամ Աֆղանստան՝ կախված անվտանգության վիճակից» ։
2016 թվականի հոկտեմբերի 26-ին Գուլան ձերբակալվեց Պակիստանի Դաշնային հետաքննության գործակալության կողմից երկրում ապօրինի փաստաթղթերով բնակվելու համար ։ 15 օր կալանքի տակ մնալուց հետո Գուլան վտարվեց Աֆղանստան ։ «Amnesty International» կազմակերպությունը բողոքարկեց որոշումը ։ Քաբուլի նախագահական պալատում Գուլային և նրա երեխաներին ընդունեցին նախագահ Աշրաֆ Գանին և նախկին նախագահ Համիդ Քարզային։ Կառավարությունը խոստացավ նրանց ֆինանսապես աջակցել ։ 2017 թվականի դեկտեմբերին Գուլային հանձնվեց Քաբուլում գտնվող 3 000 քառակուսի ֆուտ (280 մ2) տարածք՝ իր և երեխաների բնակության համար ։
Հետագա իրադարձություններ
Լուսանկարի նկատմամբ հետաքրքրությունն աճեց Սեպտեմբերի 11-ի ահաբեկչական հարձակումներից հետո, երբ Ջորջ Բուշի վարչակազմը սկսեց օգտագործել կանանց իրավունքները` ի աջակցություն Աֆղանստանի պատերազմին օգնություն ցուցաբերելուն ։
Արտաքին հղումներ
Կատեգորիա:Հայտնի լուսանկարներ Կատեգորիա:1984 աշխատություններ Կատեգորիա:Փախստականներ Կատեգորիա:Աֆղան կանայք
Մանուել Վիտորինու
Մանուել Վիտորինու (Manoel Vitorino), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Վիտորիա դա Կոնկիստա գավառի կազմի մեջ։ Բնակչությունը կազմում է 16 470 մարդ՝ 2006 թվականի տվյալներով։ Գրավում է 2 400,228 կմ2 տարածք։ Բնակչության խտությունը՝ 6,9 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Մոլենշար
Մոլենշար (Molinchart), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան-1 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը 02489։
Բնակչություն
2010 թվականի տվյալներով՝ համայնքի բնակչությունը կազմում է 317 մարդ։
Տնտեսություն
2010 թվականին համայնքի 317 աշխատունակ (15-64 տարեկան) բնակիչներից 169-ը տնտեսապես ակտիվ էին, 48-ը՝ ոչ ակտիվ (ակտիվության ցուցանիշը կազմել 77,9%, 1999 թվականին եղել է 76,9%)։ 169 տնտեսապես ակտիվ բնակիչներից աշխատում էին 159-ը (85 տղամարդ և 74 կին), գործազուրկ էին 10 մարդ (6 տղամարդ 4 կին)։ 48 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 22-ը՝ թոշակառուներ, 31-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Լանա Կոնդոր
Լանա Կոնդոր (Lana Condor, ), ամերիկացի դերասանուհի վիետնամական ծագումով։ Խաղացել է Ջուբիլիի դերը 2016 թվականին Իքս մարդիկ։ Ապոկալիպսիս ֆիլմում։
Կենսագրություն
Լանա Կոնդորը ծնվել է 1997 թվականի մայիսի 11-ին Վիետնամում, քաղաք Կանտխոում։ Նա մեծացել է Իլինոյս նահանգի Չիկագո քաղաքում ։ 1997 թվականի հոկտեմբերի 6-ին նրան որդեգրել են ամերիկացի ծնողները՝ Մերի Կերոլ Խոբոլդը և Ռոբերտ Կոնդորը։ Նա ունի խորթ եղբայր՝ Արթուրը ։ Նրա հայրը՝ լրագրող, երկու անգամ առաջադրվել է Պուլիցերյան մրցանակի համար և եղել է Yahoo! Sports-ի փոխնախագահ ։ Կոնդորը ընտանիքի հետ ապրել է Լենգլի քաղաքում, Վաշինգտոնի և Նյու-Յորքի նահանգներում։ Նրանք տեղափոխվել են Սանտա Մոնիկա, Կալիֆորնիա, երբ աղջիկը եղել է 15 տարեկան ։
Մանկության տարիներին Կոնդորը ուսումնասիրել է բալետը, ներառյալ Ջոֆրիի բալետը ։ Նա շարունակել է պարել Լոս Անջելեսի բալետում և սովորել է իմպրովիզացիոն թատրոնում ։ Նաև այցելել է Նյու-Յորքի կինոակադեմիայի դասընթացներին և դերասանների համար Այիելյան ամառային կոնսերվատորին, 2014 թվականին եղել է Կալիֆորնիայի արվեստի ամառային դպրոցի աշակերտուհի։ Ավագ դպրոցում սովորել է Նյու Յորքի կիրառական արվեստի մասնագիտական դպրոցում ։ 2015-ին ավարտել է Լոս Անջելեսի Նոտր-Դամ ակադեմիան Կոնդորը գրնացված է եղել Լոյոլի Մերիմաունտի համալսարանում ։
Գործունեություն
Լանա Կոնդորի առաջնախաղը դարձավ Ջուբիլի մուտանտի դերը Բրայան Սինգերայի սուպերհերոս Իքս մարդիկ։ Ապոկալիպսիս ֆիլմում, դուրս եկած 2016 թվականի մայիսի 27-ին ։ Նա նկարահանվել է Փիթեր Բերգի «Հայրենասերի օրը» ֆիլմում, որը նկարագրում է Բոստոնյան մարաթոնի պայթյունի դեպքերը և հետևանքները Ֆիլմը վարձույթով դուրս է եկել 2016 թվականի դեկտեմբերի 21-ին։ Հաջորդ տարի նա նկարահանվել է «Սիրուհին ավագ դպրոցից» ռոմանտիկ թրիլերում Ջեյմս Ֆրանկոյի և Ջուլիա Ջոնսի հետ։ Ֆիլմի պրեմիերան կայացել է 2017 թվականի փետրվարի 4-ին Lifetime հեռուստաալիքով ։ Կոնդորը կխաղա Կայոմիի դերը Ջեյմս Քեմերոնի «Ալիտա.Մարտական հրեշտակ» ապագա ֆիլմում։ Ֆիլմի թողարկման նախատեսվող ժամանակը 2018 թվականի հուլիսի 20-ն է ։ Կոնդորը կխաղա Լարա Ջին Քովիին ապագա «Բոլոր տղաներին,որոնց ես սիրել եմ» ռոմատիկ ֆիլմում՝ հիմնված Ջեննի Խանի համանուն վեպի վրա ։ Ֆիլմը կարտադրի Ուիլ Սմիթը ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի հեռուստապրոդյուսերներ
Դոներսդորֆ
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1945 մարդ ։ Զբաղեցնում է՝ 26,97 կմ² տարածք։ Պաշտոնական կոդ 09 6 78 124։
Օմար (ֆիլմ)
«Օմար » (عمر), պաղեստինցի կինոռեժիսոր Հանի Աբու Ասադի ֆիլմը, թողարկվել է 2013 թվականին:
Արտաքին հղումներ
Կատեգորիա:2013 ֆիլմեր Կատեգորիա:Դրամա ֆիլմեր Կատեգորիա:Եբրայերեն ֆիլմեր Կատեգորիա:Արաբերեն ֆիլմեր Կատեգորիա:2013 դրամա ֆիլմեր Կատեգորիա:2010-ականների դրամա ֆիլմեր
Ալ կարմիր վարդեր
«Ալ կարմիր վարդեր» (Rose scarlatte), իտալական սև-սպիտակ կատակերգություն՝ ռեժիսորներ Ջուզզեպե Ամատո և Վիտտորիո Դե Սիկի ըստ «Երկու տասնյակ ալ կարմիր վարդեր» (Due dozzine di rose scarlatte, 1936) պիեսի։ Ֆիլմի պրեմիերան տեղի է ունեցել 1940 թվականի ապրիլի 16-ին։ Վիտորիո Դե Սիկի աշխատանքի առաջնելույթը որպես ռեժիսոր ։
Սյուժե
Մի օր Ալբերտո Վերանին վերցնում է հեռախոսը և ընդունում է երկու տասնյակ ալ կարմիր վարդի պատվեր։ Զանգահարողը շփոթել էր համարը, իսկ Ալբերտոն հաճելիորեն զարմացած էր և արդեն կանխավայելում էր արկածային անծանոթուհուն։ Ծաղիկները առաքվում է և դրանք ստանում է Մարիան` Ալբերտոյի կինը։ Նա ծաղիկների արանքում գտնում է քարտ «հանելուկ» ստորագրությամբ։ Նրան հուզում էր այս խորհրդավոր տղամարդուն հանդիպելու ցանկությունը։ Ալբերտան հասկանում էր, թե ինչ է տեղի ունեցել և ցանկանում է շարունակել խաղը, որպեսզի ստուգի, թե որքան է հավատարիմ Մարիան և որքան հեռու նա կարող է գնալ։ Նա ամեն օր ուղարկում էր նրան վարդեր և խանդում էր գոյություն չունեցող մրցակցին։
Հետաքրքիր փաստեր
Ֆիլմը վաղուց համարվում էր կորած, բայց միայն ֆրանսիական օրինակը գոյատևեց ։
Արտաքին հղումներ
Կատեգորիա:Ֆիլմեր այբբենական կարգով Կատեգորիա:1940 ֆիլմեր Կատեգորիա:Իտալական կինոկատակերգություններ Կատեգորիա:Իտալերեն ֆիլմեր Կատեգորիա:Իտալական ֆիլմեր
.հայ
.հայ, վերին մակարդակի ազգային դոմեն է։ .հայ տիրույթում դոմեն կարող է գրանցել ցանկացած անձ՝ անկախ իր քաղաքացիությունից։ .հայ տիրույթում դոմեն գրանցելիս կարելի է կիրառել լատինական կոդով 0-9 թվերը, «-» (գծիկը), ինչպես նաև յունիկոդով հայերեն բոլոր տառերը, բացառությամբ «և» տառի։ .հայ տիրույթում կարող է գրանցվել Հայաստանում գրանցված ապրանքանիշ ունեցող անձը, Հայաստանում գրանցված ֆիրմային անվանում ունեցող անձը, Հայաստանում մտավոր սեփականության այլ օբյեկտներ ունեցող անձը
Արտաքին հղումներ
հայ Կատեգորիա:Համացանցը Հայաստանում Կատեգորիա:Հայաստանի լրատվամիջոցներ
Ալբերտ Բասերման
Ալբերտ Բասերման (Albert Bassermann, ), թատրոնի և կինոյի գերմանացի դերասան։
Կենսագրություն
Ալբերտ Բասերմանը ծնվել է Մանհայմում, որտեղ էլ 1887 թվականին սկսել է իր դերասանական կարիերան։ Այնուհետև չորս տարի աշխատել է Մայնինգենի թատրոնում, իսկ ավելի ուշ տեղափոխվել է Բեռլին, որտեղ 1899 թվականից աշխատել է Օտտո Բրամի թատրոնում, 1904 թվականից՝ Գերմանական թատրոնում, իսկ  1909 թվականից՝ Լեսինգի թատրոնում։ 1909-1915 թվականներին Մաքս Ռայնհարդի հետ աշխատել է Բեռլինի Գերմանական թատրոնում։ Որպես  դերասան՝ նա այնպիսի հեղինակություն ու ճանաչում է ունեցել, որ 1911 թվականին ստացել է Իֆլանդի մատանին։
Ալբերտ Բասերմանը եղել է գերմանական թատրոնի առաջին դերասաններից մեկն, որն սկսել է նկարահանվել  ֆիլմերում։ 1913 թվականին կատարել է լխավոր դեր «Ուրիշը» ֆիլմում, որից հետո աշխատել է համր կինոյի դարաշրջանի  գերմանացի խոշորագույն ռեժիսորների հետ։ Նրա կինը՝ Էլզան, նույնպես  դերասան էր, որի հետ նա հաճախ էր խաղում բեմում։ Էլզան եղել է  հրեա, այդ պատճառով  1933 թվականին, երբ  Գերմանիայում իշխանության գլուխ են անցել նացիստները, Ադոլֆ Հիտլերը, հարգելով Բասերմանի գործը, անձամբ նրան առաջարկել է ամուսնալուծվել իր կնոջից, որպեսզի կարողանա շարունակել աշխատել։ Բասերմանը հրաժարվել է, և 1933 թվականին կնոջ հետ Գերմանիայից գաղթել է Շվեյցարիա ։
1935 թվականին՝ ականավոր դերասան Ալեքսանդր Մոիսիի մահվանից հետո, Ալբերտ Բասերմանը, բողոքելով Գերմանիայի նացիստական ​​քաղաքականության դեմ, փորձել է որպես բողոքի նշան Իֆլանդի մատանին դնել Ալեքսանդր Մոիսիի գերեզմանի մեջ, բայց հետո այն հանձնել է պահպանության Ավստրիայի ազգային գրադարանում (Վիեննա), որտեղ այն մնացել է մինչև 1946 թվականը, երբ Ավստրիայի թատերական վարչակազմի տնօրեն Է․ Գիլբերտը Բասերմանին առաջարկել է հետ վերցնել մատանին, սակայն  նա հրաժարվել է՝ մատանին համարելով անիծված։ Ավելի ուշ մատանու ճակատագիրը որոշել գերմանախոս դերասանների հանձնաժողովը։
Գրականություն
Կատեգորիա:Գերմանացի դերասաններ Կատեգորիա:Թատրոնի դերասաններ Կատեգորիա:Համր կինոյի դերասաններ Կատեգորիա:Կինոդերասաններ Կատեգորիա:20-րդ դարի գերմանացիներ Կատեգորիա:19-րդ դարի գերմանացիներ Կատեգորիա:20-րդ դարի դերասաններ
Կոնգոյի Դեմոկրատական Հանրապետության աշխարհագրություն
Կոնգոյի Դեմոկրատական Հանրապետություն նախկին Զաիր, գտնվում է Կենտրոնաաֆրիկյան Հանրապետություն, Հարավային Սուդանի, Ուգանդայի, Ռուանդայի, Կոնգոյի Դեմոկրատական Հանրապետություն, Զամբիայի, Անգոլայի, Տանզանիայի և Բուրունդի հարևանությամբ։ Կոնգոյի Դեմոկրատական Հանրապետությունը Բելգիայի նախկին գաղութն էր։
Այն զբաղեցնում է 2,345,410 կմ ² տարածք։
Պետական սահմանի ընդհանուր երկարությունը կազմում է 10744 կմ։ Անգոլայի հետ սահմանի երկարությունը 2511 կմ է, Բուրունդի հետ `233 կմ,Կենտրոնաաֆրիկյան Հանրապետության հետ՝ 1577 կմ, Կոնգոյի Հանրապետության հետ` 2410 կմ, Ռուանդայի հետ` 217 կմ, Հարավային Սուդանի հետ` 628 կմ, Տանզանիայի հետ` 473 կմ, Ուգանդայի հետ` 765 կմ իսկ Զամբիայի հետ՝ 1930 կմ։
Կլիմա
Կոնգոյի Դեմոկրատական Հանրապետությունը հավասար է Երկրին, երկրի մեկ երրորդը, դեպի հյուսիս, իսկ երկու երրորդը հարավ։ Կլիման տաք եւ խոնավ է գետավազանում, հարավային բարձրադիր վայրերում թույն եւ չոր, Ռվենցորի լեռների սառը, ալպիական կլիման։ Կոնգոյի Դեմոկրատական Հանրապետության կլիման հասարակածային է, այսինքն ՝ տաք և խոնավ։
Հասարակածից հարավ՝ հոկտեմբերից մայիս ընկած ամիսներին եղանակը անձրևոտ է, իսկ հյուսիսում՝ ապրիլից նոյեմբեր։ Հասարակածային շրջաններում տարեվերջին բավականաչափ տեղումներ են թափվում։ Որոնք ուղեկցվում են ամպրոպներով՝ օրական հասնելով մի քանի ժամի։
Տես նաև
Կոնգոյի Դեմոկրատական Հանրապետություն
Կատեգորիա:Կոնգոյի Դեմոկրատական Հանրապետություն
Մաետինգա
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Սերը պետք է բոլորին
Սերը պետք է բոլորին (სიყვარული ყველას უნდა), 1980 թվականին «Վրացֆիլմ» կինոստուդիայում նկարահանված գեղարվեստական ֆիլմ, քնարական երաժշտական կատակերգություն։ Ռեժիսորներ Միխեիլ Ճիաուրելիի ու Գեորգի Շենգելայայի համատեղ աշխատանքն է։ Ֆիլմի սցենարը գրել է Միխեիլ Ճիաուրելին Լեյլա Բերոշվիլիի հետ համատեղ։ Ֆիլմի երաժշտությունը գրել է Իոսիֆ Բարդանաշվիլին ։
Սյուժե
Այս քնարական կատակերգությունը պատմում է Վրաստանի գյուղերից մեկում տեղի ունեցած մի դեպք և ցույց տալիս երկրի հասարակ ու բարեհոգի մարդկանց կյանքը։
Արտաքին հղումներ
Կատեգորիա:Վրացական ֆիլմեր Կատեգորիա:Խորհրդային ֆիլմեր Կատեգորիա:1980 ֆիլմեր Կատեգորիա:Գեորգի Շենգելայայի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր Կատեգորիա:Խորհրդային մելոդրամա ֆիլմեր
Մեյջի-մուրա
Մեյջի-մուրա, թանգարան բաց երկնքի տակ Ճապոնիայի Ինույամա քաղաքում։ Բացվել է 1965 թվականի մարտի 18-ին և պարունակում է Մեյջի ժամանակաշրջանի ճարտարապետության հուշարձաններ (1868-1912 թվականներ)։ Թանգարանի հիմնադիրներն են Յասիրո Տանիգուտին (ճապոներեն՝ 谷口吉郎) և Մոտտո Ցուտիկավան (ճապոներեն՝ 土川元夫) : Թանգարանի սեփականատերը Meitetsu Ճապոնական երկաթուղային ընկերությունն է։
Ճարտարապետական տեսանկյունից առավել ուշագրավ է Իմպերիալ հյուրանոցի հին շենքը։ Շինությունը կառուցվել է Ռայտի նախագծով։ Այս շենքը 1923 թվականից Տոկիոյի կենտրոնում էր, իսկ 1967 թվականին տեղափոխվել է Ինույամա՝ մայրաքաղաքի ավելի մեծ հյուրանոցի համար տարածք ազատելու համար ։
Այգին և թանգարանը զբաղեցնում է մոտ 1 կմ² տարածք։ Գտնվում է Ինույամայից 6 կմ արևելք, գեղատեսիլ մի բլրի վրա։ Տարածքում կա 0,77 կմ երկարությամբ տրամվայի գիծ, որով անցնում են երկու ռետրոտրամվայներ ։
Օքսիթթուներ
Օքսիթթուներ, օքսիկարբոնաթթուներ, օրգանական միացություններ, որոնք մոլեկուլում պարունակում են մեկ կամ մի քանի կարբօքսիլ (–COOH) և հիդրօքսիլ (–ОН) խմբեր, օրինակ, օքսիքացախաթթու (գլիկոնաթթու) НОСН2 COOH, α-օքսիպրոպիոնաթթու (կարնաթթու) CH3CH(OH)COOH և այլն։
Տեսակներ
Օքսիթթուները տարբերում են ըստ –СООН խմբերի թվի՝ հիմնայնության և –ОН խմբերի ընդհանուր թվի՝ ատոմայնության։ Կախված նշված խմբերի փոխադարձ տեղադրությունից՝ տարբերում են α-, β-, γ-, δ– օքսիթթուներ։ Խիստ ռեակցիոնունակ միացություններ են։ Տաքացնելիս հեշտությամբ անջատում են ջուր, առաջացնելու] α-օքսիթթուներից՝ լակաիդնեբ, γ և δ–օքսիթթուներից՝ լակտոններ և այլն։
Ստացում
Օքսիթթուները ստացվում էն գլիկոլների օքսիդացմամբ, օքսինիտրիլների օճառացմամբ և այլ եղանակներով։ Օքսիթթուները և նրանց ածանցյալները պարունակվում են բուսական և կենդանական օրգանիզմներում (կաթնաթթու, կիտրոնաթթու, գինեթթուներ և այլն)։ Կարևոր են օքսիթթու-օքսիբենզոյաթթվի (սալիցիլաթթվի) ածանցյալները, որոնք օգտագործվում են որպես դեղորայքներ և ազոներկերի արտադրությունում։
Կատեգորիա:Օքսիդաթթուներ
Խիզախ տեսուչ Մամոչկինը
Խիզախ ոստիկան Մամոչկինը (Бравый инспектор Мамочкин), խորհրդային ռեժիսոր Գարրի Բարդինի կողմից նկարահանված մուլտֆիլմ ։
Պետական ավտոտեսչության (ՊԱՏ) ղեկավարներից մեկը Արկադի Խայտին ու Գարրի Բարդինին առաջարկում է նկարել զվարճալի սերիալ ՊԱՏ-ի ոստիկանի մասին, բայց այնպես, որ ՊԱՏ-ով հետաքրքրվեն խելացի, երիտասարդ և պարտաճանաչ մարդիկ։ Մուլտֆիլմը նկարահանելու ընթացքում ղեկավարին աշխատանքից հեռացնում են։ Նրան փոխարինում է մի մարդ, ով չուներ հումորի զգացում, և մուլտֆիլմի շարունակությունը չի նկարահանվում։
Սյուժե
Մուլտֆիլմն այն մասին է, թե ինչպես է ՊԱՏ-ի ոստիկան Մամոչկինն իր մոտոցիկլետով փորձում բռնել և պատժել հանրային կարգը և ճանապարհային երթևեկության կանոնները խախտող բեռնատարի վարորդին, որը նաև ցանկանում էր աղբը թափել ոչ թե աղբանոցում, այլ անտառում։
Արտաքին հղումներ
Կատեգորիա:Գարրի Բարդինի մուլտֆիլմեր Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Թևեր, ոտքեր և պոչեր
«Թևեր, ոտքեր և պոչեր» (Крылья, ноги и хвосты), ռեժիսոր Ալեքսանդր Տատարսկու մուլտիպլիկացիոն անիմացիոն ֆիլմ՝ ստեղծված Ալբերտ Իվանովի համանուն հեքիաթի հիման վրա ։
Ալեքսանդր Տատարսկու վկայությամբ՝ մուլտֆիլմը նկարահանվել է 1985 թվականին «Կուբիկ» ալմանախ համար, սակայն «Էկրան» ստուդիայի տնօրեն Բորիս Խեսինին այն դուր չի եկել և չի ներառվել հավաքածուում։ Մուլտֆիլմը էկրանին հայտնվել է միայն հաջորդ տարի ։
Մուլտֆիլմն այն մասին է, թե ինչպես է անգղը թռչել սովորեցնում ջայլամին։ Նկարահանման յուրահատուկ ձևի, բավականին ցինիկ սյուժեի, ինչպես նաև «թևավոր» դարձած արտահայտությունների համար ձեռք է բերել զգալի թվով երկրպագուներ։
Սյուժե
Մեր առջև տոթակեզ անապատ է։ Գրեթե մերկ, գրեթե անկենդան։ Բայց այստեղ կան միջատներ, մողեսներ… Հանդիպում են նաև ջայլամներ։ Եվ մի անգամ հանդիպում են ջայլամը և անգղը։ Ջայլամը շատ երկչոտ է. մի օր նա հանդիպում է անգղին։ Վերջինս առաջարկում է միանալ իրեն. «Թռչենք իրար հետ, այնտեղ այնքա՜ն համով բաներ կան»։ Ջայլամը համաձայնում է։ Անգղը թռչում, ջայլամը վազում է նրա հետևից։ Սակայն անգղի համար դա բավարար չէր. «Ես ասացի «թռանք», ոչ թե «վազեցինք»։ Այն հարցին, թե. «Ի՞նչ է, թռչելը մոռացե՞լ ես», ջայլամը խոսոտվանում է, որ երբեք էլ չի իմացել։ Անգղը սկսում է այրվել ջայլամին թռչել ուսուցանելու գաղափարով («Չգիտեի։ Չգիտես՝ կսովորեցնենք, չես ուզում՝ կստիպենք։ Թռի՛ր»)։ Պատահաբար զգալով ջայլամի վախկոտությունը՝ անգղը պարբերաբար վախեցնում է նրան՝ նրա հետևից հանելով փետուրներ և խրելով դրանք իր գլխին։ Այնուամենայնիվ, ուսմանից ոչինչ էլ չի ստացվում, և պարզվում է, որ ջայլամն ավելի արագ է վազում, քան անգղը թռչում է։ Դա հասկանալով՝ ջայլամը վերցնում է նախաձեռնությունը և հայտարարում. «թևեր, թևեր… ոտքե՛ր»։ Իր բարոյական գերազանցությունը գիտակցելով՝ նա վախեցնում է անգղին, հետ վերադարձնում իր փետուրները, ինչից հետո հպարտությամբ գնում է իր գործերով՝ թողնելով անգղին՝ գլուխն ավազի մեջ խրված։
Մուլտֆիլմն ավարտվում է սկզբում ցուցադրված մողեսի հայտնվելով, որը պնդում է, որ ամենակարևորը ամեն դեպքում պոչն է։ Նա անգղի գլխից հանում է վերջին փետուրը և ուրախ մեղեդի երգելով՝ անհետանում է։
Երաժշտություն
Ամբողջ մուլտֆիլմի ընթացքում հնչում է «Չեմուչումիկ» մուլտֆիլմի եզրափակիչ երաժշտական թեմաներից մեկը, որը խորհրդային կինոէկրաններին էր այս մուլտֆիլմից մեկ տարի առաջ, կրկին նկարահանվել էր «Էկրան» կինոստուդիայում։
Արտաքին հղումներ
Կատեգորիա:1985 մուլտֆիլմեր Կատեգորիա:Խորհրդային մուլտֆիլմեր Կատեգորիա:Ռուսերեն ֆիլմեր Կատեգորիա:«Էկրան» ստեղծագործական միության մուլտֆիլմեր
Կոշտ ուժ
Կոշտ ուժ (Hard power), ռազմական և տնտեսական միջոցների օգտագործում քաղաքական մարմինների վարքագիծը ձևավորելու համար։ Քաղաքական ուժի այս ձևը երբեմն լինում է ագրեսիվ, պարունակում է հարկադրանք և շատ արդյունավետ է հատկապես այն դեպքում, երբ կոշտ ուժ կիրառող պետությունը ռազմականապես կամ տնտեսապես զգալիորեն ուժեղ է մյուս պետությունից ։ Կոշտ ուժը հակադրվում է փափուկ ուժին, որը որպես միջոցներ օգտագործում է դիվանագիտությունը, մշակույթը և պատմությունը ։
Համաձայն Ջոզեֆ Նայի սահմանման՝ այս եզրույթը ռազմական և տնտեսական կոշտ լծակներ օգտագործելու կարողությունն է մյուսների կամքն իրեն ենթարկելու համար ։ Դա կարող է իրականացվել առևտրական պատնեշների ստեղծմամբ, ռազմական պաշտպանության խոստմամբ և այլն։ Մյուս կողմից այն ներառում է հարկադրական դիվանագիտությունը, ռազմական ներխուժման սպառնալիքը կամ տնտեսական սանկցիաներ իրականացնելը։ Էրնես Վիլսոնը այն նկարագրում է որպես ստիպելու կարողություն՝ հարկադրելու  ուրիշին գործել այն ձևով, որը ցանկալի է իրեն ։
Պատմություն
Չնայած կոշտ ուժի կիրառությունը ունի երկար պատմություն, այս եզրույթը առաջացել է այն ժամանակ, երբ Ջոզեֆ Նայը առանձնացրեց փափուկ ուժի մարտավարությունը՝ որպես նոր և տարբեր մարտավարություն ինքնիշխան պետության արտաքին քաղաքականության մեջ ։ Կոշտ ուժ եզրույթը բնութագրվում է որպես պետության կամ քաղաքական մարմնի կարողություն՝ օգտագործելու համար տնտեսական կամ ռազմական համապատասխան միջոցներ այլոց վարքագծի վրա ազդելու համար։ Այն հենվում է միջազգային հարաբերությունների տեսության առաջ քաշած հզորության գաղափարի վրա։ Ռեալիստական դպրոցում հզորությունը կապվում է նշանակալի ռեսուրսներ ունենալու հետ․ դրանք են բնակչությունը, տարածքը, բնական հարստությունները, տնտեսական և ռազմական ուժը։ Կոշտ ուժը սահմանվում է որպես այս ռեսուրսների օգտագործում մյուսների վարքագիծը ձևավորելու համար։ Կոշտ ուժը վարքագծերի ասպարեզում հենվում է հեգեմոնիայի ավարտի վրա և բնորոշում է պետության՝ այլ պետությունների վարքագծի վրա ազդելու կարողությունը։ Այն կարող է տեղի ունենալ ռազմական ուժի միջոցով, որը կազմված է հարկադրող դիվանագիտությունից, պատերազմից և ռազմական դաշինքներից հակառակորդի վրա ճնշում բանեցնելու համար։ Իսկ տնտեսական հզորությունը, որը կարող է իրացվել տնտեսական օգնության, կաշառքի և տնտեսական սանկցիաների միջոցով կարող է օգտագործվել համոզելու կամ հարկադրելու համար։ Չնայած կոշտ ուժ եզրույթը հիմնականում կիրառվում է դիվանագիտություն մատնանշելու համար, այն կարող է օգտագործվել նաև նկարագրելու համար բանակցություններ, որտեղ կողմերից մեկը հանդես է գալիս ուժի դիրքերից և կիրառում է ազդեցության տարբեր լծակներ։
Օրինակներ
Կոշտ ուժի կիրառումը երբեմն լինում է շատ միապաղաղ։ Ապստամբությունները ներքին ուժի դեմ կարող են ավելի գերակա դիրք ունենալ։ ԱՄՆ֊ը ցույց է տվել կոշտ ուժի քաղաքականության իրականացում Իրաքի պատերազմի, Աֆղանստանի պատերազմի ժամանակ և այժմ էլ շարունակում է այն կիրառել Թալիբանի դեմ պայքարում ։ Որպես առանձնահատուկ օրինակ կարելի է դիտարկել Իրաքի վրա 2003 թվականի հարձակումը, որը կապված էր Իրաքի՝ զանգվածային ոչնչացման զենքեր ունենալու հետ։ Այն մասամբ բնութագրելով որպես պատերազմ ահաբեկչության դեմ՝ Ջորջ Բուշ կրտսերի վարչակազմը օգտագործեց կոշտ ուժի միջոցները բռնապետ Սադամ Հուսեյնին իշխանությունից հեռացնելու և Իրաքի ճգնաժամով զբաղվելու համար։ Այնուամենայնիվ, շատ քննադատներ նկատում են, որ Իրաքի պատերազմը հեղիանակազրկեց ԱՄՆ֊ին, և այն կորցրեց ժողովրդավարության և արդարության պաշտպանի իր պիտակը ։ Ջոզեֆ Նայը օգտագործում է այս եզրույթը Իրանի նկամաբ ԱՄՆ֊ի որոշ գործողություններ ներկայացնելիս ։ Օրինակ, կան շատ տնտեսական սանկցիաներ Իրանի նկատմամբ։ Դրանք սահմանափակում են Իրանին հրթիռներ վաճառելը, նավթային ներդրումներ կատարելը, նավթ ներկրելը և այլն։ Այս սանկցիաներին հետևում են շատ պետություններ Իրանի միջուկային զենք ստեղծելու հնարավոր ծրագիրը խափանելու համար ։
Գրականություն
Կատեգորիա:Միջազգային հարաբերությունների տերմինաբանություն Կատեգորիա:Ուժ (սոցիալական և քաղաքական) Կատեգորիա:Դիվանագիտություն
Տանը գտնվող թզուկները
«Տանը գտնվող թզուկները» (Gnome Alone), ռեժիսոր Պիտեր Լեպենիոտիսի («Իրական սկյուռ») և պրոդյուսեր Ջոն Վիլյամսի («Շրեկ», «Շրեկ 2») լիամետրաժ անիմացիոն կատակերգական ֆիլմը։ Սյուժեի առանցքում աշակերտուհի Խլոյան է, որը բացահայտում է, որ իրենց նոր տան այգու թզուկները բոլորովին էլ այն չեն, որ թվում են։
Պրեմիերան տեղի է ունեցել Հունաստանում 2017 թվականի նոյեմբերի 2-ին։
Սյուժե
Տեղափոխվելով հին առանձնատուն՝ ոչ ոք չնույնիսկ չի կասկածում, որ այդ մեծ տանը թաքնված են «փոքրիկ» գաղտնիքներ։ Այգու թզուկները, որոնք ապրում էին այդտեղ, դարեր շարունակ աշխարհը պաշտպանել են չար տրոգներից։ Մարդկանց ոչ մի ընտրություն չի մնում. նրանք պետք է միավորվեն մեծ ճակատամարտի համար… ։
Արտադրություն
«Տանը գտնվող թզուկները» լիամետրաժ անիմացիոն ֆիլմի արտադրությունը սկսվել է Մոնրեալի Cinesite ստուդիայում՝ Պետեր Լեպենիոտիսի գլխավորությամբ։ Մուլտֆիլմն ստեղծողները Ռոբերտ Մորլենդը, Ջարեդ Միկա Հերմանը և Կայլ Նյումանն են։ Ֆիլմի սցենարը գրել են Մայքլ Շվարցը և Զինա Զաֆլոուն։ Հնչունավորող դերասանները (մուլտֆիլմի բնօրինակում) Բեքի Ջին, Թարա Սթրոնգը, Ջոշ Պեկը, Դևիդ Կոկները, Ջիմ Քամինգսը, Օլիվիա Հոլթը, Մեդիսոն Դե Լա Գարզան, Դի Բրեդլի Բեյկերը, Կառլոս Ալազրակին, Ջորջ Լոպես և ուրիշներն են։ Կատակերգության պրոդյուսերը եղել են Ջոն Հ. Վիլյամը և նրա 3QU Media ընկերությունը, որը նաև ֆինանսավորել է ֆիլմի ստեղծումը ։ Անիմացիոն ֆիլմի տարածման իրավունքները պատկանում են Smith Global Media ընկերությանը ։
Դերերի հնչյունավորում
Ֆիլմի հնչյունավորել են հետևյալ դերասանները.
Արտաքին հղումներ
Կատեգորիա:2017 մուլտֆիլմեր Կատեգորիա:Կանադական մուլտֆիլմեր Կատեգորիա:Ամերիկյան մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:2018 ֆիլմեր Կատեգորիա:Lionsgate ֆիլմեր Կատեգորիա:Կանադական ֆիլմեր
Լոբազգիներ
Լոբազգիներ կամ թիթեռնածաղիկներ (Fabáceae, կամ, կամ ), երկշաքիլավորների ընտանիքի բույսեր։
Ընդհանուր բնութագիր
Ծաղկավոր բույսերի ամենամեծ ընտանիքներից մեկն է։ Ըստ պեղածո ծաղկափոշու և ցողունների՝ ընտանիքի ծագումը տեղի է ունեցել վերին կավճի և պալեոցենի սահմանագխին (65մլն տարի առաջ)։
Այս ընտանիքի որոշ բույսեր կարևոր սննդամթերք են։
Ընտանիքի խոտբույսային ներկայացուցիչները, որոնք ի վիճակի են ֆիքսել մթնոլորտային ազոտ, հողի ռեկուլտիվացիայի համար օգտագործվող հիմնական բույսերն են։ Նրանք առանձնահատուկ դեր են խաղում կենսոլորտային ազոտի ցիկլի մեջ։
Կենսաբանական նկարագրություն
Լոբազգիների ընտանիքի բույսերի մեջ կան ծառեր, թփեր և կիսաթփեր, խոտաբույսեր, որթատունկեր (ինչպես թփային, այնպես էլ խոտաբույսային)։
Տերևները հերթադիր են, սովորաբար բարդ ու  տերևակիցներով, ավելի քիչ՝ առանձին տերևներով։
Ծաղկաբույլը՝ աղկույզ, ավելի հազվադեպ՝ հուրան կամ կիսահովանոցներ։
Ծաղիկները հաճախ միջատներով փոշոտվող են, երկսեռ, հնգամաս ծաղկաբաժակով, որպես կանոն, երկկողմանի համաչափ։ Սովորական լոբազգիների վերին մեծ ծաղկաթերթը կոչվում է դրոշ (առագաստ), կողմնակի ծաղկաթերթերը՝ թևեր (թիակներ), իսկ երկու միաձուլված թերթիկները՝ ստորին մասերը, կոչվում են նավ։ Առէջները սովորաբար տասն են, միաձուլված առէջային թելեր կամ ազատ
Ծաղկի բանաձևը.
կամ
Կարևոր տարբերակիչ առանձնահատկությունը չոր, սովորաբար բազմասերմ, երկու մասերով բացվող միաբույն պտուղն է, որում շարքով տեղակայված են սերմերը, և որը կոչվում է ունդ։ Ունդը երբեմն բաժանվում է միասերմ հատվածների, իսկ հազվադեպ այն պարունակում է մեկ սերմ և այդ դեպքում մեծ մասամբ չի բացվում։ Սերմերը սովորաբար առանց էնդոսպերմի են և մեծ շաքիլներով։
Տաքսոնոմիա
1985 թվականից լոբազգիների ընտանիքի համակարգման ուսումնասիրությանը նվիրված է Լոբազգիների վերաբերյալ տվյալների բազայի և ինֆորմացիոն ծառայության ստեղծման միջազգային ծրագիրը (Legume Database և Information Service, ILDIS), որը տեղակայված է Ռեդինգ քաղաքում (Մեծ Բրիտանիա)։
Ըստ The Plant List կայքի՝ լոբազգիների ընտանիքն ընդգրկում է 24505 տեսակ, որոնք խմբավորվում են 946 ցեղերում ։ Մեծ ընտանիքը սովորաբար բաժանվում է երեք ենթաընտանիքների՝ ցեզալպինազգիններ (Caesalpinioideae), միմոզազգիներ (Mimosoideae) և թիթեռնածաղկավորներ (Papilionoideae): Դրանք իրենց հերթին բաժանվում են ենթախմբերի.
Նշանակություն և կիրառում
Լոբազգիները մեծացնում են հողի բերրիությունը, որովհետև նրանց արմատներում բնակվում են խլամանրէները և կլանում մթնոլորտային ազոտը։ Դաշտերում լոբազգիները երբեմն օգտագործվում են որպես կանաչ պարարտանյութ։
Բազմաթիվ տեսակներ մեղրատու բույսեր են (մեղվաբույծները հատկապես գնահատում են ակացիան, երեքնուկը, առվույտը և այլն)։
Լոբազգիների ընտանիքի որոշ ներկայացուցիչներ՝
Գրականություն
Կատեգորիա:Բույսերի ընտանիքներ